CELEX: 62013CN0205
Language: et
Date: 2013-04-18 00:00:00
Title: Kohtuasi C-205/13: Eelotsusetaotlus, mille on esitanud Hoge Raad der Nederlanden (Madalmaad) 18. aprillil 2013 — Hauck GmbH & Co. KG versus Stokke A/S jt

29.6.2013   
            
            
               ET
            
            
               Euroopa Liidu Teataja
            
            
               C 189/7
            
         Eelotsusetaotlus, mille on esitanud Hoge Raad der Nederlanden (Madalmaad) 18. aprillil 2013 — Hauck GmbH & Co. KG versus Stokke A/S jt
   (Kohtuasi C-205/13)
   2013/C 189/13
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: Hauck GmbH & Co. KG
   
      Vastustaja kassatsioonimenetluses: Stokke A/S, Stokke Nederland BV, Peter Opsvik, Peter Opsvik A/S
   
      Eelotsuse küsimused
   
   
               1.
            
            
               
                           a)
                        
                        
                           Kas kaubamärgi andmisest keeldumise või kaubamärgi tühiseks tunnistamise põhjuse puhul, mis on sätestatud direktiiviga 2008/95/EÜ (1) kodifitseeritud direktiivi 89/104/EMÜ (2) artikli 3 lõike 1 punkti e alapunktis i, mille kohaselt ei või ruumilised kaubamärgid koosneda ainult kujust, mis tuleneb kauba enda olemusest, on tegemist kujuga, mis on vajalik kauba funktsiooni seisukohast, või võib sellisest kujust rääkida juba siis, kui kaubal on üks või mitu olulist funktsionaalset omadust, mida tarbija võib otsida ka konkurentide kaupade juurest?
                        
                     
                           b)
                        
                        
                           Kuidas tuleb seda sätet tõlgendada, kui kumbki neist võimalustest ei ole õige?
                        
                     
         
               2.
            
            
               
                           a)
                        
                        
                           Kas kaubamärgi andmisest keeldumise või kaubamärgi tühiseks tunnistamise põhjus, mis on sätestatud direktiiviga 2008/95/EÜ kodifitseeritud direktiivi 89/104/EMÜ artikli 3 lõike 1 punkti e alapunktis iii, mille kohaselt ei või (ruumilised) kaubamärgid koosneda ainult kujust, mis annab kaubale märkimisväärse väärtuse, on käsitatav asjaomase avalikkuse ostuotsust mõjutava asjaoluna (või asjaoludena)?
                        
                     
                           b)
                        
                        
                           Kas „kujuga, mis annab kaubale märkimisväärse väärtuse” eelnimetatud sätte tähenduses on tegemist üksnes siis, kui seda kuju saab võrreldes teiste väärtustega (näiteks lastetooli turvalisus, mugavus ja sobivus) pidada tähtsaimaks või ülekaalukaks väärtuseks, või võib sellisest kujust rääkida ka siis, kui kaubal on selle väärtuse kõrval veel teisi väärtusi, mida tuleb samuti pidada märkimisväärseks?
                        
                     
                           c)
                        
                        
                           Kas teise küsimuse a ja b osale vastamisel on määrav asjaomase avalikkuse enamuse arusaam või võivad kohtud tuvastada, et piisab juba avalikkuse ühe osa arusaamast, et pidada kõnealust väärtust „märkimisväärseks” eespool mainitud sätte tähenduses?
                        
                     
                           d)
                        
                        
                           Kui teise küsimuse c osale vastatakse kooskõlas viimasena pakutud variandiga, siis millised nõuded tuleb esitada asjaomase avalikkuse kõnealuse osa suurusele?
                        
                     
         
               3.
            
            
               Kas direktiiviga 2008/95/EÜ kodifitseeritud direktiivi 89/104/EMÜ artikli 3 lõiget 1 tuleb tõlgendada nii, et punktis e sätestatud välistamise alusega on tegemist ka siis, kui ruumiline kaubamärk sisaldab tähist, mille suhtes kohaldatakse alapunkti i ja mis muus osas kuulub alapunkti iii kohaldamisalasse?
            
         
      (1)  Euroopa Parlamendi ja nõukogu 22. oktoobri 2008. aasta direktiiv 2008/95/EÜ kaubamärke käsitlevate liikmesriikide õigusaktide ühtlustamise kohta (ELT L 299, lk 25).
   
      (2)  Esimene nõukogu 21. detsembri 1988. aasta direktiiv kaubamärke käsitlevate liikmesriikide õigusaktide ühtlustamise kohta (EÜT L 40, lk 1; ELT eriväljaanne 17/01, lk 92).